A Passion For Strawberry Blondes (Beerbliotek, Rootsi) prk 0,33 l. alc 4,2 %vol. Ratebeeri liigimääratlus: "Berliner Weisse" ja hinnnag 66 punkti
Tootjainfo: "In our sixth Berliner we’ve added a lot of passion... fruit, and strawberries. It’s as simple as that. This beer is dedicated to everyone living their life full of passion."
Väike purk, sildil ... ummm ... no kohe vägagi mitmekihiline provokatsioon :) Vähene erkvalge vahukiht kaob väga kiirelt. Õlle värvus - hämuselt tuhmkollane. Hapukas värskus hõljub juba kaugele ... kuid nina klaasi pannes see miskipärast väheneb.
Esmamekk on kerge kehaga ja hapukas. Keskmaitse on hapukas-magusakas ja vaarikane. Lõppmaitses võib oletada grenadilli tuhmi magusust, kuigi ega ta vaarika alt väga välja ei paista. Järelmekk on õrnalt mõrkjas ja keelpära parkiv.
Kerge kehaga, hapukas-magusakas-hapukas-mõrkjas-hapuka buketiga Väga hea taseme rüübe, mahlane ja karastav, ehkki nimeandjatest ühte on siit tiba keeruline tabada.
---------
pilt isetehtud